Headhunter Jobs Optoelektronik, People & Projects e.K.
Headhunter Jobs Optoelektronik, Headhunter Jobs für kluge Köpfe von People & Projects e.K. Headhunting und Executive Search. Entdecken Sie unsere Top Jobs.
Jetzt bewerben Optoelektronik 2012 07 23 – 95% van munisipaliteite se finansiële sake in chaos | AfriForum
Jy is hier: Tuis / 2012 07 23 – 95% van munisipaliteite se finansiële sake in chaos
Mediaverklarings2012 07 23 – 95% van munisipaliteite se finansiële sake in chaos23 Julie 2012 Die burgerregte-organisasie, AfriForum, het sy kommer uitgespreek oor die ouditeur-generaal se verslag wat vandag in Johannesburg bekendgemaak is. Luidens die verslag voldoen slegs 5% van die land se munisipaliteite aan die vereiste standaarde. Geen metroraad het ’n ongekwalifiseerde oudit ontvang nie.
Die verslag dui verder aan dat 84% van die munisipaliteite se rekeningkundige beamptes nie die nodige stappe gevolg het om die onreëlmatige besteding te stop nie. Daarby is byna R600 miljoen se tenders aan raadslede en munisipale amptenare toegeken. Die ongerymdhede het met 46% toegeneem vergeleke met verlede jaar.
Die verslag se inhoud spreek vanself. Die feit dat munisipaliteite nie oor die vermoë beskik om dienste te lewer of om amptenare aan te stel wat gemeenskappe na behore kan bedien nie, plaas bykomende druk op gemeenskappe oor die land heen. Burgerregte-organisasies soos AfriForum – wat munisipaliteite dwing om hul pligte na te kom en gemeenskappe mobiliseer om hulle regte op te eis – raak juis om hierdie rede van ál groter belang. “Hierdie situasie is besig om die menseregte van miljoene Suid-Afrikaners te ondermyn. Die regering behoort die volle blaam vir die groeiende ineenstorting van derdevlakregering te dra,” het Jansen van Rensburg gesê. Deel/Stuur